**Egyszerűsített óravázlat magyar nyelvtan 5. o.   
A Szitakötő 36. számának felhasználásával**

Témakör: A szóelemek

Az óra címe: A szóelemek felismerése

Az óra célja: Az új ismeretek alkalmazása, gyakorlása,

szókincsfejlesztés, szövegértés

1. Szervezési feladatok, a hf. ellenőrzése
2. Jelöljétek és nevezzétek meg az alábbi szavak elemeit! Használjátok a szókártyákat! (néhányan a táblánál, a többiek a füzetben dolgoznak)

HALÁSZOKHOZ

ZSEBKENDŐ

1. Párosítsátok a szóelemeket a megfelelő meghatározásokkal! (Feladatlap)

SZÓTŐ megváltoztatja a szó jelentését

KÉPZŐ a szavakat mondattá fűzi

JEL a szóalak jelentésének a magvát hordozza

RAG módosítja szó jelentését

1. Lapozzuk fel a Szitakötő 36. számát! Mit gondoltok, mi az idei téli szám témája? (Szabad beszélgetés)
2. Olvassuk el A páncélkovács titka című írást!
3. Az olvasmány gyors feldolgozása kérdések alapján:

* Mivel foglalkozik egy páncélkovács?
* Kiknek van szüksége a munkájára?
* Mi a feltétele, hogy valaki hozzájusson egyik remekművéhez?
* Miféle „erényeket” várt el a nemesifjaktól a mester?
* Kiket nem szívelt?
* Miről ismerték fel a lovagok a saját vértjüket?
* Mitől véd meg egy olyan páncél, aminek a készítésében a lovag maga is részt vett?
* Vajon mit suttogott a címerlemez alá a kovács?

1. Hogyan tagolhatjuk a szöveget?
2. 3 bekezdésre / 3 szerkezeti egységre: bevezetés, tárgyalás, befejezés
3. 4 hasábra   
   MOST EZ UTÓBBIT HASZNÁLJUK!
4. Keressetek az első hasábban olyan főneveket, amelyek toldalék nélküli szótövek, tehát tőszavak! (Páros munka a füzetben)

**Megoldás: város, dárda, lovag, mester, kovács**

1. Melyek az összetett szavak az első hasáb szövegében? (Páros munka a füzetben)

**Megoldás: piacterének, páncélkovács, párbajt, műhelye, világszép, pénzeszacskójukat, mindegyikőjüknek, próbatételen,   
(elfogadhatóak az igekötős igék is: elhajított, átesniük)**

1. Keressetek a második bekezdésben olyan szavakat, amelyek a kit? mit? kiket? miket? kérdésre válaszolnak! Karikázzátok be a szó végén azt a toldalékot, amely mindegyikben előfordul!

**Megoldás: szolgálatot, azokat, valakit, műhelyt, percet, ajtót, fondorkodókat**

1. Milyen kérdésre válaszolnak a páncél szó alábbi alakjai?

páncélban – **hol? (miben?)**

páncéllal – **mivel?**

páncélhoz – **mihez?**

páncélért – **miért?**

1. Rajzoljatok egy olyan páncélcímert, amely a ti családnevetek díszes kezdőbetűjét vagy kedvelt szimbólumodat foglalja magában!
2. Az óra értékelése

**Hf. : Gyűjts a füzetedbe olyan toldalékos szavakat, amelyek bemutatják,  
 hogy mivel kell felszerelni egy igazi lovagot!**

1. sz.melléklet

|  |  |
| --- | --- |
| **SZÓTŐ** | **KÉPZŐ** |
| **ELŐTAG** | **JEL** |
| **UTÓTAG** | **RAG** |

1. sz. melléklet

**SZÓTŐ megváltoztatja a szó jelentését**

**KÉPZŐ a szavakat mondattá fűzi**

**JEL a szóalak jelentésének a magvát hordozza**

**RAG módosítja szó jelentését**